《海幢鹰爪兰》
明代·释古毫

移来何处此花神，半亩浓阴寂寂春。莲社千年留胜迹，天香万寂动游人。

连云覆石苍苔古，当暑舒英玉爪新。不是精蓝收拾得，王孙终误醉芳尘。

作者简介：古毫，字月旋。海幢解虎锡公之子。龆龀从顶湖栖壑和尚落发受具。迁住海幢，执侍阿字大师丈室，寻为典客。事见清徐作霖、黄蠡《海云禅藻集》卷三。